section_heading: Povijest
paragraph_text: Prvi planovi za gradnju gradske željeznice u Helsinkiju nastali su u rujnu 1955. godine. Nekoliko godina kasnije planiralo se da u gradu treba izgraditi sustav lake prigradske željeznice, ali je 1963. odlučeno da to bude metro sustav. Kasnije je u gradskom vijeću dolazilo do raznih prijepora o tome kakav se sustav treba izgraditi, no metro je bio konačni izbor.